CELEX: 32006R0974
Language: hu
Date: 2006-06-29 00:00:00
Title: A Bizottság 974/2006/EK rendelete ( 2006. június 29. ) az egyes friss gyümölcs- és zöldségfélék piacán rögzített árak bejelentése tekintetében a 2200/96/EK tanácsi rendelet részletes alkalmazási szabályainak megállapításáról szóló 877/2004/EK rendelet módosításáról

30.6.2006   
            
            
               HU
            
            
               Az Európai Unió Hivatalos Lapja
            
            
               L 176/68
            
         
      A BIZOTTSÁG 974/2006/EK RENDELETE
   
   (2006. június 29.)
   az egyes friss gyümölcs- és zöldségfélék piacán rögzített árak bejelentése tekintetében a 2200/96/EK tanácsi rendelet részletes alkalmazási szabályainak megállapításáról szóló 877/2004/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 28. cikke (2) bekezdésére,
   mivel:
   
               (1)
            
            
               A 877/2004/EK bizottsági rendelet (2) melléklete tartalmazza azoknak a reprezentatív piacoknak a jegyzékét, amelyeken egy meghatározott termék nemzeti termelésének jelentős részét értékesítik a gazdasági év folyamán vagy azon időszakok valamelyikében, amelyekre az évet felosztják.
            
         
               (2)
            
            
               Németországban a sárgarépa reprezentatív piaca Schleswig-Holsteinból Észak-Rajna-Vesztfáliába helyeződött át.
            
         
               (3)
            
            
               Ezért a 877/2004/EK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 877/2004/EK rendelet mellékletében a sárgarépára vonatkozóan megjelölt piacoknál a „Schleswig-Holstein (DE)” szövegrész helyébe az „Észak-Rajna-Vesztfália (DE)” szövegrész lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 29-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.
   
      (2)  HL L 162., 2004.4.30., 54. o.